Case ID: 1131664
Sentence 50: Belə olan halda apelyasiya instansiyası məhkəməsi tam hüquqlu məhkəmə kimi, iddiaçının bu dəlili ilə bağlı araşdırma aparmalı, mübahisəli torpaq sahəsi üzərində onun istifadə hüququnun nə vaxt yarandığını, bu barədə müvafiq sənədlər, o cümlədən üzərində mülkiyyət hüquqları qeydiyyata alınmış yaşayış evinin torpaq sahəsinə münasibətdə texniki inventarlaşdırma orqanları tərəfindən 2001-ci il yanvarın 1-dək tərtib olunmuş texniki pasportun mövcud olub-olmamasını araşdırılmalı idi. Apelyasiya instansiyası məhkəməsi isə bu barədə heç bir araşdırma aparmadan, yalnız 2015-ci ildə verilmiş çıxarışa istinad etməklə, mübahisəli torpaq sahəsinin 1996-cı ilin iyul ayınadək, yəni “Torpaq islahatı haqqında” Qanun qüvvəyə minməzdən əvvəl iddiaçının istifadəsində olmasının, həmçinin texniki inventarlaşdırma orqanları tərəfindən 2001-ci il yanvarın 1-dək tərtib olunmuş texniki pasportun (həyətyanı torpaq sahəsinin ölçüsü göstərildiyi halda) mövcud olmasının iş materialları ilə təsdiq edilmədiyi qənaətinə gəlmişdir.